### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 7. juni 2023 har vedtaget Magistratens foranstående indstilling af 30. maj 2023.

Danmarksdemokraternes byrådsgruppe og Aksel Pedersen henholdt sig til ændringsforslaget fremsat på mødet af Danmarksdemokraterne: ”Beslutningen om udfasning af mobilsug udsættes til efter implementeringen af de 10 fraktioner. Herefter evalueres sorteringen via mobilsug inden der træffes endelig beslutning.”

###

Endelig behandling efter offentlig høringsperiode.

### Resume

De gældende regulativer for husholdningsaffald og erhvervsaffald er fra 2020. Regulativerne ønskes ændret, da den nationale handlingsplan for cirkulær økonomi angiver, at alle husholdninger og virksomheder skal sortere i 10 affaldstyper.

Den 1. februar 2023 besluttede Byrådet at sende regulativerne i offentlig høring i perioden 3. februar til 10. marts 2023.

Der er i høringsperioden indkommet 34 høringssvar (se bilag 3). Høringssvarene omhandler primært indsamlingsordningerne med centralsug og mobilsug, optisk sortering samt ny gebyrstruktur. Bemærkningerne til høringssvarene fremgår af bilag 4. Det anbefales ikke, at høringssvarene giver anledning til ændringer i regulativerne.

Med denne indstilling søges Byrådets endelige godkendelse af regulativerne.

### Beslutningspunkter

Det indstilles:

At 1) Byrådet godkender regulativ for husholdningsaffald.

At 2) Byrådet godkender regulativ for erhvervsaffald.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 30-05-2023

Marcus Nørgaard: 9

Fremsendes til [adresse] med bemærkning, at Magistraten i mødet den 30. maj 2023 anbefaler, at byrådet tiltræder Magistratsafdelingen for Teknik og Miljøs indstilling af 8. maj 2023.